Document ID: 32006D0206

ROZHODNUTIE KOMISIE
z 3. marca 2006,
ktorým sa mení a dopĺňa dodatok A k prílohe X k Aktu o pristúpení z roku 2003, pokiaľ ide o niektoré prevádzkarne v sektore mäsa v Maďarsku
[oznámené pod číslom K(2006) 606]
(Text s významom pre EHP)
(2006/206/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na Akt o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska, a najmä na jeho prílohu X kapitolu 5 oddiel B písm. d),
keďže:
(1)
Maďarsku sa poskytli prechodné obdobia, ktoré sa týkajú niektorých prevádzkarní uvedených v dodatku A k prílohe X k Aktu o pristúpení.
(2)
Dodatok A k prílohe X k Aktu o pristúpení z roku 2003 sa zmenil a doplnil rozhodnutiami Komisie 2004/462/ES (1), 2004/472/ES (2) a 2005/665/ES (3).
(3)
Dve prevádzkarne na spracovanie mäsa sa vzdali modernizačného procesu a požiadali o svoje preradenie z triedy s vysokou kapacitou do triedy s nízkou kapacitou. V súlade s úradným vyhlásením príslušného maďarského orgánu tieto prevádzkarne úplne spĺňajú požiadavky EÚ, pokiaľ ide o prevádzkarne s nízkou kapacitou. Tieto prevádzkarne by sa preto mali vypustiť zo zoznamu prevádzkarní, na ktoré vzťahuje prechodné obdobie.
(4)
Dodatok A k prílohe X k Aktu o pristúpení z roku 2003 by sa preto mal zodpovedajúcim spôsobom zmeniť a doplniť.
(5)
O opatreniach ustanovených v tomto rozhodnutí bol informovaný Stály výbor pre potravinový reťazec a zdravie zvierat,
PRIJALA TOTO ROZHODNUTIE:
Článok 1
Prevádzkarne uvedené v prílohe k tomuto rozhodnutiu sa vypúšťajú z dodatku A k prílohe X k Aktu o pristúpení z roku 2003.
Článok 2
Toto rozhodnutie je určené členským štátom.
V Bruseli 3. marca 2006

Labels: 0
18
15
17